શેરબજાર ગઈ કાલે છેલ્લે સુધારે બંધ જોવા મળ્યું હતું. બીએસઇ સેન્સેક્સ ૨૩૫ પોઇન્ટના સુધારે ૩૩,૩૪૨, જ્યારે એનએસઇ નિફ્ટી ૬૮ પોઇન્ટના સુધારે ૧૦,૨૮૩ પોઇન્ટની સપાટીએ બંધ જોવાઈ છે. સપ્તાહ દરમિયાન સેન્સેક્સમાં સાધારણ ૨૮ પોઇન્ટનો સુધારો નોંધાતો જોવા મળ્યો હતો. વૈશ્વિક રેટિંગ એજન્સી મૂડીઝે ગઇ કાલે ૧૩ વર્ષ બાદ રેટિંગમાં સુધારો કરતાં તેની શેરબજાર ઉપર પોઝિટિવ અસર જોવા મળી હતી. ગઈ કાલે બેન્ક નિફ્ટી રેકોર્ડ સપાટીએ બંધ જોવાઇ છે તે એક પોઝિટિવ સંકેત ગણાવી શકાય.